חוק העונשין (תיקון מס' 129), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2610, עמ' 458, 2017-03-14T00:00:00+02:00
בחוק העונשין, התשל"ז–1977 קבועות הוראות מיוחדות לעניין התיישנות עבירות מין שבוצעו בקטין. סעיף 354 קובע שבעבירות מין שבוצעו בקטין על ידי בן משפחתו או אחראי על הקטין יחל מניין תקופת ההתיישנות מיום שמלאו לקטין 28 שנים, דהיינו עד הגיעו של נפגע העבירה לגיל 38. תיקון מס' 29 לחוק זה מוסיף להסדר ההתיישנות המיוחד הקיים לעניין עבירות מין שבוצעו על ידי בן משפחה, גם פגיעה מינית שבוצעה על ידי בנם או בתם של דוד או דודה, אשר לא נכללים בהגדרת בן משפחה, וקובע כי בפגיעה מינית כאמור תוארך תקופת ההתיישנות גם היא עד שימלאו לנפגע העבירה 38 שנים.